Flyverdragt kan bruges, fra barnet kan kravle eller gå selv eller fra omkring 1-års alderen. Da en flyverdragt er meget varm, er den ikke beregnet til at sove i, og du bør derfor aldrig lægge dit barn til lur i barnevognen iført flyverdragt. Flyverdragten skal først i brug, når temperaturen kommer ned under 10 grader i det sene efterår og i vinterhalvåret, men det afhænger meget af barnets aktivitetsniveau, og hvor varmt det får det på legepladsen.